# Col·lectiu Praga

El Col·lectiu Praga és una iniciativa impulsada per una quarantena de catedràtics i professors de dret per contribuir amb arguments jurídics al debat sobre l'exercici del dret a decidir a Catalunya.
Es va presentar el 19 de setembre de 2013 i inicialment estava format per 15 catedràtics i més de vint professors universitaris, tot i que actualment el formen més de 45 professors.
El març de 2017 va promoure la signatura d'un manifest en favor d'un referèndum d'autodeterminació a Catalunya, recordant que la Constitució Espanyola de 1978 pot encabir una consulta d'aquesta mena. Aquest manifest el van signar més de 500 professionals i professors de Dret.
El novembre de 2017 aquest col·lectiu, juntament amb l'associació Drets, va promoure la presentació de dos recursos al Tribunal Suprem contra l'aplicació de l'article 155 de la constitució a Catalunya. Un recurs era per la presumpta vulneració dels drets dels diputats i el segon per la dissolució del Parlament de Catalunya per un òrgan no competent. Els recursos van ser admesos a tràmit per la sala tercera del contenciós administratiu del Tribunal Suprem el dia el 27 de novembre.
També el novembre de 2017 el col·lectiu va presentar un manifest exigint l'alliberament de Jordi Cuixart i Jordi Sànchez, ja que al seu parar, l'Audiència Nacional no és l'òrgan competent, que el seu empresonament mostrava un "ús ideològic del dret" i es "vulneraven de drets fonamentals". Aquest manifest va ser signat també l'Associació Drets i diversos advocats i professionals del ram.
El 19 de juliol de 2019, juntament amb l'associació Drets, denuncià l'Estat espanyol davant de Nacions Unides per: la violència policíaca generada durant l'1 d'octubre de 2017 a raó de la jornada de referèndum sobre la independència de Catalunya; l'ús dels delictes d'odi per a dissuadir tota crítica i protesta contra l'actuació governamental; l'ús de la llei mordassa com a mesura sancionadora contra tota crítica a les forces i cossos de seguretat de l'Estat; i el bloqueig via judicial del normal funcionament de les institucions públiques catalanes, així com la vulneració del dret a un judici just durant el judici al procés independentista català.

## Referències

* ↑ «Presentació. Col·lectiu Praga» (en castellà). [Consulta: 19 desembre 2017].
* ↑ NacióDigital «Front comú dels acadèmics del dret a favor del dret a decidir». Nació Digital.
* ↑ «Membres Col·lectiu Praga» (en castellà). [Consulta: 19 desembre 2017].
* ↑ NacióDigital «Més de 400 professionals del dret signen un manifest pel referèndum». Nació Digital.
* ↑ «Uns 500 juristes firmen un manifest a favor de la constitucionalitat del referèndum». Ara.cat.
* ↑ «Col·lectiu Praga, Drets i més de 100 juristes promouen recórrer davant del TS que l'article 155 CE no pot emparar la dissolució del Parlament. El Jurista». [Consulta: 19 desembre 2017].
* ↑ «Trenta-cinc diputats i el Col·lectiu Praga demanen al Tribunal Suprem espanyol que anul·li les eleccions del 21-D». [Consulta: 19 desembre 2017].
* ↑ Piulachs, Mayte «El Suprem admet a tràmit dos recursos contra l'article 155». El Punt Avui.
* ↑ NacióDigital «Un miler de juristes exigeixen l'alliberament dels «presos polítics» Sànchez i Cuixart». Nació Digital.
* ↑ «Un miler de juristes qualifica Sànchez i Cuixart de "presos polítics" i n'exigeix l'excarceració». Ara.cat.
* ↑ «El Col·lectiu Praga denuncia a l'ONU la violència policíaca l'1-O i la situació dels presos polítics». Vilaweb.cat, 19-07-2019. [Consulta: 21 juliol 2019].
* ↑ «El Col·lectiu Praga i Drets porten la violència de l'1-O davant l'ONU». ElNacional.cat, 19-07-2019. [Consulta: 21 juliol 2019].

## Enllaços externs

* Col·lectiu Praga - Lloc web oficial